Dakar-tydren - Wikipedia

# Dakar-tydren

### vanuit Wikipedia, die vrye ensiklopedie.

'n Ondersteuningsvoertuig tydens die 2004 Dakar

Die Dakar-tydren (voorheen bekend as die Parys-Dakar-tydren) is 'n jaarlikse tydren wat deur die Amaury Sport Organisation georganiseer word. Die tydren is oop vir amateur- en professionele jaers, maar amateurs maak gewoonlik tot 80 persent van jaers uit.

Die Dakar kan eerder as 'n uithourit beskou word as 'n tradisionele tydren, aangesien die terrein waardeur die deelnemers jaag baie taaier is, terwyl die voertuie eerder ware veldvoertuie is as gemodifiseerde sedans wat in gewone veldwedrenne gebruik word. Behalwe gewone veldwerk wat die voertuie moet verrig, is bykomstige hindernisse die oorsteek van sandduine, modder, kameelgras, rotse, ensovoorts. Afstande per dag kan ook tot 'n hele paar honderd kilometers wees, wat uiterste stamina en uithouvermoë verg.

## [wysig] Geskiedenis en roete

Spore in die woestyn
State waardeur die tydren al in sy geskiedenis plaasgevind het (oranje is daardie state wat slegs in die 1992 tydren na Kaapstad besoek is).
Die skofte van die Lissabon–Dakar 2007

Die tydren het ontstaan in 1978, 'n jaar nadat 'n jaer, Thierry Sabine in die woestyn verdwaal het, en gedink het dit is die ideale plek vir 'n jaarlikse uithourit. Aanvanklik het die wedren jaarliks in Parys, Frankryk begin en in Dakar, Senegal klaargemaak. As gevolg van politieke omstandighede en ander faktore het die begin en eindpunt egter later begin verskil van die oorspronklike. Die eindpunt was met die uitsondering van vier tydrenne in Dakar, maar Parys was die beginpunt net tot in 1995.

### [wysig] Volledige lys van roetes

- 1979: Parys - Dakar
- 1980: Parys - Dakar
- 1981-1988: Parys - Algerië - Dakar
- 1989: Parys - Tunisië - Dakar
- 1990: Parys - Tripoli - Dakar
- 1991: Parys - Tripoli - Dakar
- 1992: Parys – Kaapstad
- 1993: Parys - Dakar
- 1994: Parys - Dakar - Parys
- 1995: Granada, Spanje - Dakar
- 1996: Granada - Dakar
- 1997: Dakar - Agadez - Dakar
- 1998: Parys - Granada - Dakar
- 1999: Granada- Dakar
- 2000: Dakar – Kaïro, Egipte
- 2001: Parys - Dakar
- 2002: Arras, Frankryk - Madrid, Spanje - Dakar
- 2003: Marseilles, Frankryk - Sharm el Sheikh, Egipte
- 2004: Clermont-Ferrand, Frankryk - Dakar
- 2005: Barcelona, Spanje - Dakar
- 2006-2009: Lissabon, Portugal - Dakar

Die hedendaagse tydrenne gaan gewoonlik deur Marokko, Wes-Sahara en daarna na die graslande en woestyne in Mauritanië. Die gedeeltes deur Atar en die sandduine en canyons van Mauritanië se Adrar area word beskou as die mees uitdagendste van alle veldtydrenne.

In 1992 het Hubert Auriol die Dakar in 'n sedanvoertuig gewen nadat hy voorheen die motorfietsafdeling van die kompetisie twee keer gewen het. Dit het hom die eerste jaer gemaak wat in beide die tweewiel- en vierwielafdelings geseëvier het.

## [wysig] Voertuie en klasse

Nissan Navara, Lissabon-Dakar 2006

Die drie vernaamste kompetisieklasse in die Dakar is motorfietse, sedan motorvoertuie (enige iets van strand-knortjorre ("beach buggies") tot vragmotors) en groot vragmotors. Baie voertuigvervaardigers gebruik die uiterste omstandighede van die tydren om voertuie te toets en die uithouvermoë van hul voertuie te demonstreer. Oorspronklik het Europese veeldoeligheidsvoertuie soos die Land Rover, die Range Rover, die Mercedes-Benz G, en die Pinzgauer, sowel as die Japannese Toyota Land Cruiser, die tydren oorheers. Ander vervaardigers het gemodifiseerde stadsvoertuie soos die Rolls-Royce, Citroën, Peugeot (405 T16 en 205 T16) en selfs Porsche ingeskryf.

In 2002, was voorbeelde van die sedan-motorvoertuigklas die Mitsubishi Pajero/Montero, die Volkswagen Touareg, en die Nissan Navara. Mercedes Benz M, BMW X5 en BMW X3, Hummer H1 en Hummer H3 sport veeldoeligheidsvoertuie was ook teenwoordig, maar het nie in die wennersposisies gespog nie. Jean-Louis Schlesser het 'n reeks strand-knortjorre gebou vir die tydren wat heelwat wenners opgelewer het. Amerikaanse "Baja" styl vragmotors het ook hul verskyning gemaak, maar selde gewen.

Unimog U400L n.541 op die tweede skof van die Lissabon-Dakar 2006 tydren

Vragmotors (T4 "Camions" of "Lorries") sluit in Tatra, LIAZ, Kamaz, Hino, MAN, DAF, PERLINI, Mercedes-Benz Unimog, Renault Kerax, SCANIA, IVECO en GINAF. In die 1980's was daar sterk kompetisie tussen DAF en Mercedes-Benz, wat gelei het tot voertuie wat met twee enjins en meer as 1000 perdekrag (hp) (750 kW) uitgestoot het. Later het Tatra, Perlini en Kamaz tot die tydren toegetree.

Russiese KAMAZ Sewe malige wenner van Dakar

KTM is die mees populêre en meestal die wennermotorfiets. Die grootste mededingers in die motorvoertuigklas is Volkswagen, Mitsubishi en Nissan, en in die motorfietsklas Yamaha en KTM. Na 2000 het hernude kompetisie begin die vragmotorklas tussen DAF, Tatra, Mercedes-Benz en Kamaz.

## [wysig] Insidente

Grenspos tussen Marokko en Wes-Sahara gedurende die Dakar-tydren

In 1982 het Mark Thatcher, seun van die destydse Britse Eerste Minister Margaret Thatcher, en sy Franse mede-bestuurder, Charlotte Verney en 'n meganikus, vir ses dae verdwyn. Die drietal het op 9 Januarie herstelwerk aangebring en toe die verkeerde pad verder gevolg. 'n Algeriese militêre vliegtuig het hulle wit Peugeot 504 50km van koers af gevind.

In 1986 het die organiseerder van die tydren, Thierry Sabine, dood verongeluk in 'n helikopterongeluk.

Ses mense, drie deelnemers en drie plaaslike inwoners, is dood tydens die 1988-wedren. Dit sluit in 'n 10-jarige kind van Mali wat die pad oorgesteek het, en 'n kameraspan wat 'n ma-en-dogter in Mauritanië doodgery het.

In 2005 is vyf mense, insluitende twee renjaers dood in die tydren, terwyl 'n Suid-Afrikaner, Elmar Symons, 'n motorfietsjaer in die 2007 tydren, oorlede is.

## [wysig] Kritiek

Die tydren het sy sarsie kritiek uit verskeie oorde ontvang, meestal as gevolg van die impak van die tydren op die plaaslike bevolkings waardeur gejaag word. Die feit dat Wes-Sahara 'n deurgangspunt is sonder dat die Polisario Front (die aanvaarde verteenwoordiger van die Sahrawi inwoners in Wes-Sahara wat deur Marokko beset word) se mening ingewin word, is nog 'n punt van kritiek. Na hierdie kritiek het die organiseerders van die Polisario Front toestemming vir tydren gekry sedert 2000. Die Vatikaan, Afrikamenseregtegroepe en die Groen Party in Frankryk het ook al beswaar aangeteken vir verskeie redes teen die tydren. Plaaslike gemeenskappe kla dat hulle min voordeel van die tydren ondervind, aangesien die deelnemers min geld op plaaslike goedere spandeer, terwyl mens en dier baie keer sterf in die jaers se pad.

## [wysig] Lys van wenners

Jaar | Motors | Motorfietse | Vragmotors | Roetes
--- | --- | --- | --- | ---
Bestuurder Mede-Bestuurder | Vervaardiger | Bestuurder | Vervaardiger | Bestuurder | Vervaardiger
2007 | Stéphane Peterhansel Jean-Paul Cottret | Mitsubishi Pajero | Cyril Despres | KTM | Hans Stacey | MAN | Lissabon-Dakar
2006 | Luc Alphand Gilles Picard | Mitsubishi Pajero | Marc Coma | KTM | Vladimir Tchaguine | Kamaz | Lissabon-Dakar
2005 | Stéphane Peterhansel Jean-Paul Cottret | Mitsubishi Pajero | Cyril Despres | KTM | Firdaus Kabirov | Kamaz | Barcelona-Dakar
2004 | Stéphane Peterhansel Jean-Paul Cottret | Mitsubishi Pajero | Nani Roma | KTM | Vladimir Tchaguine | Kamaz | Clermont-Ferrand-Dakar
2003 | Hiroshi Masuoka Andrea Schulz | Mitsubishi Pajero | Richard Sainct | KTM | Firdaus Kabirov | Kamaz | Marseille-Sharm el Sheikh
2002 | Hiroshi Masuoka Pascal Maimon | Mitsubishi Pajero | Fabrizio Meoni | KTM | Vladimir Tchaguine | Kamaz | Arras-Madrid-Dakar
2001 | Jutta Kleinschmidt Andrea Schulz | Mitsubishi Pajero | Meoni | KTM | Karel Loprais | Tatra | Parys-Dakar
2000 | Jean-Louis Schlesser Henri Magne | Schlesser-Renault Buggy | Richard Sainct | BMW | Tchaguine | Kamaz | Pariy-Dakar-Kaïro
1999 | Jean-Louis Schlesser Philippe Monnet | Schlesser-Renault Buggy | Richard Sainct | BMW | Karel Loprais | Tatra | Granada-Dakar
1998 | Jean-Pierre Fontenay Gilles Picard | Mitsubishi Pajero | Stéphane Peterhansel | Yamaha | Loprais | Tatra | Parys-Granada-Dakar
1997 | Kenjiro Shinozuka Henri Magne | Mitsubishi Pajero | Stéphane Peterhansel | Yamaha | Peter Reif | Hino | Dakar-Agades-Dakar
1996 | Pierre Lartigue Michel Perin | Citroën ZX | Edi Orioli | Yamaha | Viktor Moskovskich | Kamaz | Granada-Dakar
1995 | Pierre Lartigue Michel Perin | Citroën ZX | Peterhansel | Yamaha | Karel Loprais | Tatra | Granada-Dakar
1994 | Pierre Lartigue Michel Perin | Citroën ZX | Edi Orioli | Cagiva | Karel Loprais | Tatra | Parys-Dakar-Parys
1993 | Bruno Saby Dominique Seriyes | Mitsubishi Pajero | Stéphane Peterhansel | Yamaha | Francesco Perlini | Perlini | Parys-Dakar
1992 | Hubert Auriol Philippe Monnet | Mitsubishi Pajero | Stéphane Peterhansel | Yamaha | Francesco Perlini | Perlini | Parys-Sirte-Kaapstad
1991 | Ari Vatanen Bruno Berglund | Citroën ZX | Stéphane Peterhansel | Yamaha | Jacques Houssat | Perlini | Parys-Tripoli-Dakar
1990 | Ari Vatanen Bruno Berglund | Peugeot 405 | Edi Orioli | Cagiva | Villa | Perlini | Parys-Tripoli-Dakar
1989 | Ari Vatanen Bruno Berglund | Peugeot 405 | Gilles Lalay | Honda |  |  | Parys-Tunis-Dakar
1988 | Juha Kankkunen Juha Piironen | Peugeot 205 | Edi Orioli | Honda | Karel Loprais | Tatra | Parys - Algiers - Dakar
1987 | Ari Vatanen Bernard Giroux | Peugeot 205 | Cyril Neveu | Honda | Jan de Rooy | DAF | Parys-Algiers-Dakar
1986 | René Metge Dominique Lemoyne | Porsche 959 | Cyril Neveu | Honda | Giacomo Vismara | Mercedes-Benz | Parys-Algiers-Dakar
1985 | Patrick Zaniroli Jean Da Silva | Mitsubishi Pajero | Gaston Rahier | BMW | Karl-Friedrich Capito | Mercedes-Benz | Parys-Algiers-Dakar
1984 | René Metge Dominique Lemoyne | Porsche 911 | Gaston Rahier | BMW | Pierre Lalleu | Mercedes-Benz | Parys-Algiers-Dakar
1983 | Jacky Ickx Claude Brasseur | Mercedes 280 G | Hubert Auriol | BMW | Georges Groine | Mercedes-Benz | Parys-Algiers-Dakar
1982 | Claude Marreau Bernard Marreau | Renault 20 | Cyril Neveu | Honda | Georges Groine | Mercedes-Benz | Parys-Algiers - Dakar
1981 | René Metge Bernard Giroux | Range Rover | Hubert Auriol | BMW | Adrien Villette | ALM/ACMAT | Parys-Dakar
1980 | Freddy Kottulinsky Fred Luffelman | Volkswagen Iltis | Cyril Neveu | Yamaha | Ataouat | Sonacome | Parys-Dakar
1979 | Genestier Joseph Terbiaut | Range Rover | Cyril Neveu | Yamaha |  |  | Parys-Dakar

## [wysig] Eksterne skakels

- http://www.dakar.com - amptelike webwerf
- SA jaer sterf in Dakar Beeld, 9 Januarie 2007. Besoek 17 Januarie 2007.

Ontsluit van "http://af.wikipedia.org../../../d/a/k/Dakar-tydren.html"

Kategorie: Motorsport

##### Views

- Artikel
- Bespreking
- Huidige wysiging

##### Soek

##### Ander tale

- Български
- Català
- Česky
- Dansk
- Deutsch
- English
- Esperanto
- Español
- Suomi
- Français
- Galego
- עברית
- Hrvatski
- Italiano
- 日本語
- Lietuvių
- Latviešu
- Nederlands
- ‪Norsk (bokmål)‬
- Polski
- Português
- Русский
- Српски / Srpski
- Svenska
- 中文